شو هفته 7 آی کیچیکیشی آرتیدن افغانستان مستقل سیلاو کمیسیونی ولایت کینگلشلریگه سیلاو لرنینگ یکونی نتیجه لرینی اعلان قیلدی.اونگه موافق شو ییل اپریل آیده بولیب اوتگن سیلاو لرده اوزلرینی نامزد ایتگن 2700 کیشی دن 458 ته سی ولایت کینگش اعضالری صفتیده غلبه قازانگن. اولر آره سیده 97 کیشی سینی عیاللر تشکیل بیره دی .
ولایت کینگشلری مرکزی حکومت نینگ محل ده کی وکیللری حساب له نیب اما پارلمان وکیللری کبی اجرایی وکالت گه ایگه ایمس. اولرنینگ وظیفه سی محلی حکومتی اداره لرینی نظارت قیلیب اولرگه مصلحت بیریش دیر.
سیز اوز ولایتینگیز کینگش لری نینگ ینگی عضولریدن نمه لرنی کوتماقده سیز؟ شو پیتگچه ولایتینگیز ده عمل قیلیب کیلگن کینگش عضولری نینگ فعالیت لریدن قنچه لیک قانیقیش حاصل قیلگن سیز؟ سیزدی نظریزده ولایت کینگش فعالیتلرینی قندی قیلیب ثمرلی قیلیش ممکن؟ قندی قیلسه اولرنینگ فعالیت لریدن محلی ده کی اهالیگه نفع بوله دی .
بو هفته گی سوز سیزگه رکنی عینی شو موضوع گه بغیشلنگن.
azb_Arab azb_Arab azb_Arab azb_Arab